Tukholman Globen - ikuisesti sinivalkoinen

Jos ulkomailta pitää etsiä yksi suomalaisen itsetunnon maamerkki, se on Tukholman Globen. Vuonna 1995 Globen oli Suomen jääkiekon maailmanmestaruuden myötä sinivalkoinen sisältä. Nyt itsenäisyyspäivänä se loistaa sinisissä ja valkoisissa väreissä myös ulkopuolelta.

Valot syttyvät keskiviikkona kello 16 ja niitä voi ihastella kello 18:aan asti paikallista aikaa. Globenin lähellä ehtii siis hyvin piipahtaa vaikkapa jouluostosten yhteydessä. Kello 19:n jälkeen Globenissa alkaakin Ruotsin Idols-lähetys.

Esittäisipä joku viimein kappaleen Den glider in.